Nafarroako Parlamentuko Mahaiak, 2019ko urriaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Virginia Magdaleno Alegría andreak aurkeztutako galdera, langileen arloko neurri urgenteei buruzko foru dekretuak izanen duen edukiari eta eragin ekonomikoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urriaren 7an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Virginia Magdaleno Alegríak, Legebiltzarreko Erregelamenduak ezarritakoaren babesean, honako galdera hau egiten du, Lehendakaritzako, Berdintasuneko, Funtzio Publikoko eta Barneko kontseilari Javier Remírezek Osoko Bilkuran ahoz erantzun dezan:

Zioen azalpena

Lehendakaritzako, Berdintasuneko, Funtzio Publikoko eta Barneko kontseilariak aste honetan zehar eman du jakitera laster zenbait neurri onetsiko direla Funtzio Publikoaren arloan; zehazki, Nafarroako Gobernuko administrazio-kontratudunei gradua ordaintzeko, Iruñeko Epaitegiak eta Europar Batasuneko Justizia Auzitegiak oraintsu emandako epaiak betez; eta, beste alde batetik, ordainpeko baimenak aldatzeko eta aitortzeko, amatasunaren eta aitatasunaren arloan, bai eta hautetsi modura jarduteko ere.

Galderaren testua

Nafarroako Gobernuko administrazio-kontratudunei gradua ordaintzeari, aitatasun eta amatasun baimenak parekatzeari eta hautetsi modura jarduteko baimenei buruzko neurri urgenteen foru dekretuak zer eduki izanen du eta zer ondorio izanen du erkidegoaren diru-kutxari begira?

Iruñean, 2019ko urriaren 3an

Foru parlamentaria: Virginia Magdaleno Alegría